CFR Cluj anunţă oficial că Dan Petrescu are coronavirus / Cele 23 de persoane din cadrul clubului, testate anterior pozitiv, nu au Covid-19.
Cei de la CFR Cluj au anunţat oficial că au avut 23 de teste fals-pozitive la club. Campioana susţine că niciunul dintre cei testaţi nu a fost infectat cu coronavirus. Cu toate acestea, Dan Petrescu nu se va afla pe bancă la partida cu FC Botoşani din această seară.
CFR Cluj a emis un comunicat oficial prin care a anunţat situaţia de la club, după ce 23 de persoane au fost testate pozitiv în ultima săptămână. Dacă până acum au refuzat să facă vreun anunţ oficial, acum cei de la CFR susţin că niciuna dintre persoanele testate recent nu a avut coronavirus. În comunicat nu se specifică însă nimic pe seama intenţiei de a acţiona în judecată clinica "Regina Maria", cea care efectuat testele iniţiale.Nu este cazul lui Dan Petrescu şi a primilor jucători testaţi pozitiv. CFR confirmă că antrenorul echipei nu se va afla pe bancă la partida din această seară: "Suntem alături 100% de jucătorii şi staff-ul tehnic care au fost testaţi pozitiv şi ne dorim să se însănătoşească cât mai repede pentru a putea să revină alături de echipă".